Author: koki
Last saved by: hanakova
Company: Abyss Studios, Ltd.

Vyhodnotenie medzirezortného pripomienkového konania

Marketingová stratégia Slovenskej agentúry pre cestovný ruch 2011 - 2013 

Spôsob pripomienkového konania | Dodržanie termínu na predloženie materiálu na rokovanie vlády SR
Počet vznesených pripomienok, z toho zásadných | 38  / 4
Počet vyhodnotených pripomienok | 34
Počet akceptovaných pripomienok, z toho zásadných | 29  / 4
Počet čiastočne akceptovaných pripomienok, z toho zásadných | 2  / 0
Počet neakceptovaných pripomienok, z toho zásadných | 3  / 0
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo spravodlivosti Slovenskej republiky | | | x |
2 . | Ministerstvo vnútra Slovenskej republiky | | | | x
3 . | Ministerstvo financií Slovenskej republiky | 6 (4o,2z) | | |
4 . | Ministerstvo kultúry Slovenskej republiky | 1 (1o,0z) | | |
5 . | Ministerstvo hospodárstva Slovenskej republiky | | 1 (1o,0z) | |
6 . | Ministerstvo dopravy, výstavby a regionálneho rozvoja Slovenskej republiky | | | | x
7 . | Ministerstvo pôdohospodárstva a rozvoja vidieka Slovenskej republiky | | | x |
8 . | Ministerstvo výstavby a regionálneho rozvoja Slovenskej republiky | | | | x
9 . | Ministerstvo obrany Slovenskej republiky | | | x |
10 . | Ministerstvo zahraničných vecí Slovenskej republiky | 6 (6o,0z) | | |
11 . | Ministerstvo práce, sociálnych vecí a rodiny Slovenskej republiky | 7 (6o,1z) | | |
12 . | Ministerstvo životného prostredia Slovenskej republiky | | | x |
13 . | Ministerstvo školstva, vedy, výskumu a športu Slovenskej republiky | | | | x
14 . | Ministerstvo zdravotníctva Slovenskej republiky | | | | x
15 . | Podpredseda vlády SR pre ľudské práva a národnostné menšiny | | | x |
16 . | Centrum pre medzinárodnoprávnu ochranu detí a mládeže | | | | x
17 . | Ústredie práce, sociálnych vecí a rodiny | | | | x
18 . | Odbor vládnej agendy Úradu vlády | 1 (1o,0z) | 1 (1o,0z) | |
19 . | Európske spotrebiteľské centrum | | | | x
20 . | Štátny dopravný úrad | | | | x
21 . | Odbor verejného obstarávania | | | | x
22 . | Odbor právnych služieb a odvolacích konaní | | | | x
23 . | Úrad vlády Slovenskej republiky | | 13 (13o,0z) | |
24 . | Národný bezpečnostný úrad | | | x |
25 . | Protimonopolný úrad Slovenskej republiky | | | x |
26 . | Ústredie práce, sociálnych vecí a rodiny | | | x |
27 . | Košický samosprávny kraj | 1 (0o,1z) | | |
28 . | Bratislavský samosprávny kraj | 1 (1o,0z) | | |
| SPOLU | 23 (19o,4z) | 15 (15o,0z) | 8 | 11

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

MF SR

vlastnému materiálu 
V kapitole 3. v časti 3.2 Ciele (str. 12, 13) odporúčame uviesť presný názov zákona o podpore cestovného ruchu, t. j. zákon č. 91/2010 Z. z. o podpore cestovného ruchu v znení zákona č. 556/2010 Z. z. 
Zároveň v predposlednom odseku na str. 12 odporúčame nahradiť slová „Po prijatí zákona č. 91/2010 Z. z....“ slovami „Po nadobudnutí účinnosti zákona č. 91/2010 Z. z....“.

O

A

Pripomienka akceptovaná, text doplnený a zapracovaný v materiáli.

MF SR

vlastnému materiálu 
V kapitole 8. v časti Kongresový cestovný ruch ako súčasť MICE (str. 27, 28) odporúčame uviesť, že v roku 2016 bude SR predsedajúcim štátom EÚ a možno očakávať významný nárast v kongresovom cestovnom ruchu minimálne na pol roka. Stratégia je síce na obdobie 2011 - 2013, ale takýto významný medzník je vhodné spomenúť.

O

A

Pripomienka akceptovaná, text zapracovaný do materiálu.

MF SR

vlastnému materiálu 
V kapitole 11. Synergia s čerpaním finančných prostriedkov zo štrukturálnych fondov EÚ (str. 35, 36) je potrebné podrobnejšie uviesť stav opatrení 3.1 Podpora podnikateľských aktivít v cestovnom ruchu a 3.2 Rozvoj informačných služieb cestovného ruchu, prezentácie regiónov a Slovenska v rámci Prioritnej osi 3, ich implementáciu, finančné čerpanie a predpoklad do budúcna.

O

A

Pripomienka akceptovaná a zapracovaná do textu materiálu.

MF SR

vlastnému materiálu 
V časti 12. Satelitný účet cestovného ruchu (str. 36) odporúčame doplniť informácie o riešiteľovi problematiky satelitného účtu a súčasnom stave jeho zostavovania.

O

A

Pripomienka akceptovaná a zapracovaná do textu materiálu.

MF SR

doložke vybraných vplyvov 
V doložke vybraných vplyvov sa uvádza, že vplyvy na rozpočet verejnej správy budú pozitívne aj negatívne. Doložka však neobsahuje tabuľky analýzy vplyvov na rozpočet verejnej správy, na zamestnanosť vo verejnej správe a financovanie návrhu. Z uvedeného dôvodu zásadne žiadame vypracovať všetky tabuľky za každý subjekt verejnej správy v štruktúre údajov v zmysle Jednotnej metodiky na posudzovanie vybraných vplyvov. 
Zároveň upozorňujeme, že s predloženým materiálom bude možné súhlasiť len s podmienkou, že jeho schválením nevzniknú zvýšené dôsledky na štátny rozpočet, resp. rozpočet verejnej správy.

Z

A

Akceptovaná pripomienka, Doložka vybraných vplyvov doplnená o tabuľky analýzy vplyvov.

MF SR

doložke vybraných vplyvov 
V doložke vybraných vplyvov sú uvedené pozitívne vplyvy na informatizáciu spoločnosti, avšak doložka neobsahuje analýzu týchto vplyvov. V materiáli sa napr. v časti 4.3 vo SWOT analýze medzi príležitosťami (str.16) uvádza „intenzívna informatizácia spoločnosti a využívanie moderných informačných technológií v cestovnom ruchu“, v kapitole 10. Komunikačná a propagačná stratégia sú spomenuté nástroje e-marketingu, ktoré sa týkajú využívania IKT (str. 33), v kapitole 12. Satelitný účet cestovného ruchu sa uvádza „prepojenie medzi ekonomickými údajmi a ďalšími informáciami o cestovnom ruchu v nepeňažnom vyjadrení“ (str. 37), z čoho sa predpokladá prepojenie elektronických databáz, preto je potrebné dopracovať doložku vplyvov na informatizáciu spoločnosti.

Z

A

Akceptovaná pripomienka, doložka vybraných vplyvov doplnená o analýzu vplyvov na informatizáciu spoločnosti.

MK SR

Marketingová stratégia Slovenskej agentúry pre cestovný ruch 2011-2013 
K predloženému materiálu Ministerstvo kultúry SR nepredkladá žiadne pripomienky.

O

A

MH SR

k doložke vplyvov 
V rámci predkladaného materiálu žiadam doplniť v doložke vplyvov analýzu vplyvov na verejné financie, podnikateľské prostredie a sociálne vplyvy v zmysle platnej Jednotnej metodiky na hodnotenie vybraných vplyvov.

O

A

Pripomienka akceptovaná, Doložka vplyvov je doplnená o analýzu vplyvov na verejné financie, podnikateľské prostredie a sociálne vplyvy v zmysle Jednotnej metodiky na hodnotenie vybraných vplyvov.

MZV SR

Str. 12 
Str. 12 

Využitie značky medzinárodných podujatí svetového významu 

Chýba konkretizácia aktivít spojených s podujatiami MS v ľadovom hokeji a Košice-hlavné mesto kultúry v r. 2013, ako sú napr. panelová propagácia, billboardy, materiály o SR a cestovnom ruchu, sprievodné podujatia (folklór, koncerty), veľkoplošné obrazovky, atď.

O

N

Sú to konkrétne veľmi špecifické aktivity, cieľom nebolo konkrétne menovať aktivity, keďže každá aktivita je predmetom verejného obstarávania, ktoré musia byť v súlade s oprávnenými činnosťami v rámci OP KaHR.

MZV SR

Str. 13 
Str. 13 

Predpoklady naplnenia cieľov stratégie 

V odseku „pokračovať v realizácii kľúčových ekonomických reforiem ..... investícií do oblasti cestovného ruchu“ doplniť ...aj iných oblastí,... 
V odseku „vyvarovanie sa blamáže akou bolo zrušenie Deaflympiády 2011...“ uviesť, aké opatrenia je potrebné prijať do budúcna (napr. zvýšená krížová kontrola, pravidelný monitoring prípravy podujatia, zapojenie štátnych subjektov, zodpovednosť rozšíriť na väčší počet zúčastnených subjektov, atď.).

O

A

Zapracovaná pripomienka s nasledovným textom: 
- Z tohto dôvodu bude potrebné vytvoriť efektívne kontrolné mechanizmy, aby sa podobné udalosti neopakovali.

MZV SR

Str. 25 
Str. 25 

Sekundárne trhy 
V odseku vzdialené trhy s vysokým trhovým potenciálom – navrhujeme doplniť Izrael ako krajinu s tradičnou kúpeľnou klientelou.

O

A

Pripomienka zapracovaná.

MZV SR

Str. 35 
Str. 35 

Ďalšie priority propagačnej stratégie 
Zahraničné zastúpenia SACR – uviesť kvantifikáciu zahraničných konkurenčných krajín, porovnanie úrovne poskytovania služieb CR, zhodnotiť možnosti SR, vyčleniť náklady

O

ČA

Pripomienka je adekvátna, avšak spomínané pripomienky: analýza konkurenčných zahraničných turistboardov, porovnanie úrovne poskytovania služieb CR, analýza nákladov a pod. bude predmetom samostatného dokumentu, obsahujúceho hlbšie analýzy financovania zahraničných agentúr ako základ návrhu modelu financovania agentúry SACR po roku 2013.

MPSVR SR

k Doložke vybraných vplyvov 
Ministerstvo práce, sociálnych vecí a rodiny Slovenskej republiky ako gestor na posúdenie vplyvov na sociálnu oblasť (príloha č. 4 Jednotnej metodiky na posudzovanie vybraných vplyvov) v rámci predbežného pripomienkového konania uplatnilo k materiálu pripomienku, ktorá nebola zapracovaná. Preto trváme na pôvodnej pripomienke t.j. žiadame priložiť analýzu sociálnych vplyvov, nakoľko v doložke vybraných vplyvov v bode A.2 je označený pozitívny vplyv na sociálnu oblasť. V tomto kontexte žiadame popísať a ak je to možné aj kvantifikovať najmä vplyvy na zamestnanosť (v bode 4.4. tabuľky k analýze sociálnych vplyvov) vo väzbe na stanovené kvantitatívne ciele do roku 2013, ktoré sú uvedené v kapitole 3.2 Ciele. 

Odôvodnenie: 
Podľa Smernice na prípravu a predkladanie materiálov na rokovanie vlády Slovenskej republiky, schválenej uznesením vlády Slovenskej republiky č. 512/2001 v platnom znení musí materiál predkladaný na medzirezortné pripomienkové konanie a neskôr aj na rokovanie vlády Slovenskej republiky obsahovať Doložku finančných, ekonomických, environmentálnych vplyvov, vplyvov na zamestnanosť a na podnikateľské prostredie. V prípade existencie vplyvov aj analýzu vplyvov na relevantnú časť.

Z

A

Pripomienka akceptovaná, k Doložke vybraných vplyvov je priložená analýza sociálnych vplyvov.

MPSVR SR

k predkladacej správe 
Odporúčame dodržať štruktúru predkladacej správy podľa platných Legislatívnych pravidiel vlády Slovenskej republiky, schválenej uznesením vlády SR z 25. mája 2010 č. 352 v znení uznesenia vlády SR z 13. októbra 2010 č. 693.

O

A

Pripomienka akceptovaná.

MPSVR SR

k vlastnému materiálu - 3. 1 vízia cestovného ruchu na Slovensku 
Upozorňujeme na rozpor v texte na strane č. 8 v časti Pozícia krajiny „...vysokú úroveň rozmanitosti ponuky, atraktivitu produktov a kvalitné služby za konkurenčné ceny...“ v súvislosti s textom v časti 4.3 Swot analýza cestovného ruchu SR k roku 2011 spracovaný SACR, Slabé stránky „...veľké rozdiely v kvalite poskytovaných služieb v mestách a v regiónoch Slovenska – nepomer cena/kvalita...“.

O

N

Pozícia krajiny na strane č.8 je myslená pozícia Slovenska do budúcna. SWOT analýza charakterizuje súčasný stav.

MPSVR SR

k vlastnému materiálu - 4.4 výsledky a záver posledných marketingových prieskumov 
Na strane č. 19 pod Diagramom č. 1 v texte odporúčame uviesť, aká hodnota je považovaná za priemernú, tak ako je to uvedené v texte na strane č. 20 pod Diagramom č. 2.

O

A

Pripomienka akceptovaná a zapracovaná do textu materiálu.

MPSVR SR

k vlastnému materiálu - 9. Podpora rozvoja domáceho cestovného ruchu 
Na strane č. 29 v prvom odseku odporúčame uviesť zdroj údaju o priemernom príjme a taktiež uviesť, či ide o hrubý alebo disponibilný príjem.

O

A

Pripomienka akceptovaná a zapracovaná do textu materiálu.

MPSVR SR

k vlastnému materiálu - 12. Satelitný účet cestovného ruchu 
Poslednú vetu na strane č. 37 požadujeme preformulovať.

O

A

Pripomienka zapracovaná.

OVA

m. č. 12569/2011/SCR-18195-M 
I. Návrh uznesenia: 
A.1.: „2011 –2013“ nahradiť „2011 – 2013“ – podobne písať aj všetky ďalšie výrazy 
tohto typu 
B.1., 2. r.: „2020.“ nahradiť „2020“ 
C.1., 1. r.: „Uznesenia“ nahradiť „uznesenia“ – aj vo všetkých ďalších prípadoch 
3. r.: za „2013.“ vynechať bodku 

II. Predkladacia správa: 
str. 1, ods. 2, 2. r.: „modernej doby“ nahradiť „moderných čias“ 
ods. 4, 3. r.: medzi slovami „Slovensku, sa“ vynechať čiarku 
7./8. r.: „Za účelom“ nahradiť „S cieľom“ –aj vo všetkých ďalších prípadoch 
ods. 5, 1. r.: „zadefinovaná“ nahradiť „definovaná“ – aj vo všetkých ďalších 
prípadoch a gramatických pádoch 
str. 2, ods. 2, 4. r.: „zdrojov ako aj“ nahradiť „zdrojov, ako aj“ 
medzi slová „vybavenia smerovaných“ vložiť čiarku 
5. r.: „informácii“ nahradiť „informácií“ 
ods. 3, 1. r.: medzi slovami „ruchu, SACR“ vynechať čiarku 
8. r.: „modely ako aj“ nahradiť „modely, ako aj“ 
ods. 4, 1. r.: „prístupom ako aj“ nahradiť „prístupom, ako aj“ 
6. r.: medzi slovami „ruchu, vrátane“ vynechať čiarku 

III. Doložka vplyvov: 
A.1., 3. r.: „31.3.2011-4.4.2011“ nahradiť 
A.5., ods. 3, 3. r.: „tj“ nahradiť „t. j.“ – aj vo všetkých ďalších prípadoch 

IV. Materiál: 
Podľa Metodického pokynu na prípravu a predkladanie materiálov na rokovanie vlády SR (bod 2.4., ods. (2), 8. zar.) na zdôrazňovanie nemožno používať verzály. 
str. 4, IMP: „Consulting s.r.o.“ nahradiť „Consulting, s. r. o.“ 
V4: „Vyšehrádskej“ nahradiť „Vyšehradskej“ 
str. 5, ods. 3, 4. r.: „historickými“ nahradiť „-historickými“ 
12. r.: „zadefinovaná“ nahradiť „definovaná“ 
15. r.: medzi slová „rezervu mala“ vložiť čiarku 
str. 6, ods. 1, 9. r.: „t.j.“ nahradiť „t. j.“ – aj vo všetkých ďalších prípadoch 
14. r.: „Sprostredkovateľského“ nahradiť „sprostredkovateľského“ 
„Riadiacim“ nahradiť „riadiacim“ 
„Sektorový“ nahradiť „sektorový“ 
ods. 2, 4. r.: „zdrojov ako aj“ nahradiť „zdrojov, ako aj“ 
ods. 3, 1. r.: „Rozhodnutie“ nahradiť „rozhodnutie“ – aj vo všetkých ďalších 
prípadoch a gramatických pádoch 
str. 7, 2., ods. 1, 4. zar., 1. r.: „schválenej“ nahradiť „schválená“ 
2. r.: „č.296“ nahradiť „č. 296“ – podobne písať aj všetky ďalšie 
výrazy tohto typu 
str. 8, 3.1, ods. 1, 9. r.: „2008, kedy“ nahradiť „2008, keď“ 
12. r.: „dopadov“ nahradiť „dosahov“ – aj vo všetkých ďalších 
prípadoch a gramatických pádoch 
ods. 3, 1. r.: „so svojim“ nahradiť „so svojím“ 
3.2, ods. 1, 3. r.: „Programového“ nahradiť „programového“ – aj vo všetkých 
ďalších prípadoch a gramatických pádoch 
str. 9, ods. 5, 2. r.: „so svojimi“ nahradiť „svojimi“ 
3. r.: „2011-2013“ nahradiť „2011 – 2013“ – podobne písať aj všetky ďalšie 
výrazy tohto typu 
4. r.: medzi slová „objemov vyjadrených“ vložiť čiarku 
str. 11, ods. 1, 1. r.: „dovolenkovo-pobytovej“ nahradiť „dovolenkovopobytovej“ 
6. r.: medzi slová „objemov vyjadrených“ vložiť čiarku 
str. 12, ods. 2, 5. r.: „produktu ako aj“ nahradiť „produktu, ako aj“ 
8. r.: „tématikami“ nahradiť „tematikami“ 
10. r.: „zahranično-politickej“ nahradiť „zahraničnopolitickej“ 
ods. 3, 1. r.: „Z.z.“ nahradiť „Z. z.“ – aj vo všetkých ďalších prípadoch 
medzi slovami „ruchu, bude“ vynechať čiarku 
str. 13, ods. 2, 2. r.: „vzniku ako aj“ nahradiť „vzniku, ako aj“ 
7. zar., 2. r.: „zahraničných ako aj“ nahradiť „zahraničných, ako aj“ 
9. zar., 1. r.: medzi slová „blamáži akou“ vložiť čiarku 
4.1, ods. 2, 2. r.: „zamestnanosti ako aj“ nahradiť „zamestnanosti, ako aj“ 
str. 14, 4.2, ods. 1, 3. r.: „udalosťami ako aj“ nahradiť „udalosťami, ako aj“ 
ods. 2, 1. r.: „republika ako aj“ nahradiť „republika, ako aj“ 
5. r.: „ekonomickými“ nahradiť „-ekonomickými“ 
c), 1. r.: „Rusko – ukrajinský“ nahradiť „Rusko-ukrajinský“ 
ods. 3, 3. r.: medzi slová „propagácie ako“ vložiť čiarku 
str. 17, „Schodiskovej“ nahradiť „schodiskovej“ 
ods. 3: „Marketingovú“ nahradiť „marketingovú“ – aj vo všetkých ďalších 
prípadoch a gramatických pádoch, keď sa neuvádza celý názov 
ods. 4, 2. r.: medzi slová „nevedia čo“ vložiť čiarku 
str. 18, ods. 2, 2. r.: „v najbližšej dobe“ nahradiť „v najbližšom čase“ 
5. r.: „navštíviť ako aj“ nahradiť „navštíviť, ako aj“ 
ods. 6, 5. r.: medzi slová „Slovenska sa“ vložiť čiarku 
str. 20, 5., ods. 1, 1. r.: „za účelom“ nahradiť „s cieľom“ – aj vo všetkých ďalších 
prípadoch.

O

A

Pripomienky zapracované, text upravený.

OVA

m. č. 12569/2011/SCR-18195-M - 2.časť 
str. 21, ods. 1, 5. r.: medzi slová „stratégie zameraných“ vložiť čiarku 
6. r.: „počtu“ nahradiť „počet“ 
5.2, ods. 2, 1. r.: „dopad“ nahradiť „dosah“ – aj vo všetkých ďalších prípadoch a 
gramatických pádoch, keď nejde o fyzický dopad 
2. r.: „kedy“ nahradiť „keď“ 
6., ods. 2, 2. r.: „destinácie ako aj“ nahradiť „destinácie, ako aj“ 
str. 22, ods. 1, 3. r.: „zahraničí ale aj“ nahradiť „zahraničí, ale aj“ 
ods. 2, 5. r.: „personálnych ako aj“ nahradiť „personálnych, ako aj“ 
7. r.: „z dňa“ nahradiť „zo dňa“ 
8. r.: „2.marca“ nahradiť „2. marca“ 
ods. 3, 3. zar., 2. r.: medzi slovami „Slovensku, vrátane“ vynechať čiarku 
str. 23, 7.2, ods. 4, 3. r.: „č.3“ nahradiť „č. 3“ – podobne písať aj všetky ďalšie výrazy tohto 
typu 
str. 24, ods. 1, 1. zar.: „Škandinávske“ nahradiť „škandinávske“ 
„Pobaltské“ nahradiť „pobaltské“ 
str. 25, 8.1, 3. r.: „Marketingovej“ nahradiť „marketingovej“ 
str. 26, ods. 2, 1. r.: „trhy ako aj“ nahradiť „trhy, ako aj“ 
str. 27, tab., Regióny, rubr. 1, 1. r.: „Dolnovážsky“ nahradiť „dolnovážsky“ – podobne písať 
aj všetky ďalšie výrazy tohto typu, keď ide o regióny 
ods. 2 po tab., 3. r.: medzi slová „ruchu má“ vložiť čiarku 
str. 28, ods. 2, 5. r.: medzi slovami „skutočnostiam, cieľom“ vynechať čiarku 
ods. 3, 1. r.: „Bratislavský“ nahradiť „bratislavský“ 
9., ods. 1, 2. r.: medzi slová „ruchu vybudovali“ vložiť čiarku 
9. r.: „útoky, atď.“ nahradiť „útoky atď.“ 
10. r.: „Majstrom“ nahradiť „majstrom“ 
„EUR“ nahradiť „Eur“ – aj vo všetkých ďalších prípadoch v takomto 
kontexte 
str. 29, ods. 2, 7. r.: „chát) Aj“ nahradiť „chát). Aj“ 
ods. 3, 7. r.: „pod., alebo“ nahradiť „pod. alebo“ 
8. r.: „skupín napr.“ nahradiť „skupín, napr.“ 
str. 30, ods. 1, 2. zar., 4. r.: „ruchu, atď.“ nahradiť „ruchu atď.“ 
10., ods. 1, 1. r.: „Za účelom“ nahradiť „S cieľom“ – aj vo všetkých ďalších prípadoch 
tab., Workshopy, 3. r.: „ruchu, a pod.“ nahradiť „ruchu a pod.“

O

A

Pripomienky zapracované, text upravený

ÚV SR

Materiál - všeobecne 
Pre ďalší rozvoj cestovného ruchu odporúčame zamerať sa všetkými dostupnými prostriedkami na zlepšovanie podmienok a ľudského kapitálu v cestovnom ruchu so zameraním na zlepšovanie rozsahu, úrovne a kvality služieb. 

Odôvodnenie: s. 15 slabé stránky (nepomer v kvalite služieb v regiónoch), s. 17 vernosť (21% nespokojných), s. 30, kap. 9, druhý ods. (len 30% využitie lôžkovej kapacity) - z týchto údajov je zrejmé, že úroveň a rozsah služieb v cestovnom ruchu na Slovensku sú slabé, tiež je absolútny nepomer medzi cenami a rozsahom a úrovňou služieb. Tieto skutočnosti považujeme za kľúčový dôvod stále neuspokojivých výsledkov turizmu: okrem nevracania sa účastníkov príjazdového (aktívneho) CR aj odlivu kapacít a zdrojov domáceho CR v prospech výjazdového (pasívneho) CR.

O

A

Pripomienka akceptovaná.

ÚV SR

Materiál, kap. 3.2, s. 12 
Predposledný ods. hovorí o zákone 91 Z.z. o podpore CR. Zákon musí mať aspoň pri prvom výskyte aj rok (2010). 

Odôvodnenie: nejednoznačnosť určenia zákona.

O

A

Pripomienka akceptovaná.

ÚV SR

Materiál, kap. 6, s. 22 
Tretí ods., posledná veta odporúčame doplniť: „... štátnych agentúr v kompetencii MDVRR SR a MH SR.“ Pritom máme na mysli SARIO. 

Odôvodnenie: SARIO svojím zameraním na potenciálnych zahraničných investorov môže spolupôsobiť pri propagácii Slovenska ako turistickej destinácie

O

N

Nepovažujeme to za nevyhnutné. Agentúra SARIO je uvedená spolu s ďalšími relevantnými subjektami v predchádzajúcom odstavci.

ÚV SR

Materiál, kap. 7.2, s. 23 
Posledný ods.- Ukrajinu odporúčame preradiť do skupiny susedných štátov 

Odôvodnenie: Ukrajina je zaradená do skupiny iných štátov, pričom v členení štátov je aj skupina štátov susediacich so SR

O

A

Pripomienka akceptovaná.

ÚV SR

Materiál, kap. 8.3, s. 26 - 27  
Deľba do vekových skupín nepokrýva všetky obdobia veku. Odporúčame doplniť do niektorej skupiny obdobie medzi 45. a 50. rokom veku 

Odôvodnenie: obdobie medzi 45. a 50. rokom veku nie je pokryté

O

A

Pripomienka akceptovaná.

ÚV SR

Materiál, s. 27 
Tabuľka hlavných produktových línií: v skupine „kúpele a wellness“ odporúčame doplniť návštevníkov z arabských krajín, napr. SAE, Kuvajtu, Saudskej arábie 

Odôvodnenie: občania arabských krajín sa tradične chodili liečiť na Slovensko, hlavne do Piešťan

O

A

Pripomienka akceptovaná, doplnená do textu materiálu.

ÚV SR

Materiál, kap. 8.3, s. 28 
Prvý ods. – s transformáciou odboru SACR zameraného na kongresový CR na samostatnú organizáciu SCB súhlasíme len v prípade, že bude financovaná z prevažnej časti zo súkromných zdrojov. 

Odôvodnenie: ak má byť nová organizácia financovaná z verejných zdrojov SR, nevidíme opodstatnenie jej vzniku a odbor môže naďalej fungovať v rámci SACR. Poznamenávame, že už aj tak je je na Slovensku nízka prezentovaná výška výdavkov na marketing a reklamu v CR, ktoré sú rádovo nižšie ako napr. v susediacich krajinách, navyše aj deformovaná zahrnutím inštitucionálnych výdavkov agentúry.

O

A

Pripomienka akceptovaná, zapracovaná do textu materiálu.

ÚV SR

Materiál, kap. 8.3, s. 28 
Druhý ods. - „Ďalším nedostatkom sú absentujúce štatistické MICE zisťovania,...“ – upozorňujeme, že ŠÚ SR pripravuje Program štátnych štatistických zisťovaní 2012 – 2014, v rámci ktorého má aj MDVR SR (a jej SACR) možnosť zadefinovať svoje požiadavky. 

Odôvodnenie: chýbajúce štatistické zisťovania v oblasti cestovného ruchu.

O

A

Berieme na vedomie, MDVRR SR je v rokovaní so ŠÚ SR.

ÚV SR

Materiál, kap. 9, s. 30 
Tretí ods. – dovolenkové poukážky rozhodne odporúčame. Poznamenávame, že sú aj iné možnosti, napr. MK SR má skúsenosti s realizáciou kultúrnych poukazov (vr. softvérového vybavenia), ktoré by sa dali využiť aj v rámci rozvoja CR 

Odôvodnenie: vzhľadom na neuspokojivé výsledky CR na Slovensku treba hľadať nástroje, ako stimulovať záujem a rozširovať ponuku služieb

O

A

Pripomienka akceptovaná, zapracovaná do textu materiálu.

ÚV SR

Materiál, kap. 10, s. 31 
Posledný ods., zámer SACR pôsobiť na cieľové skupiny hlavne cez emócie: súhlasíme, zdôrazňujeme potrebu zážitkových produktov pri súčasnom zvyšovaní kvality služieb v primeraných cenách, inak budú kampane neefektívne 

Odôvodnenie: vlastný zážitok zanechá najsilnejší dojem, na zážitok sa nezabúda, je to elementárny dôvod pobytu v turistickej destinácii. Kvalita ubytovacích a stravovacích služieb je považovaná za samozrejmosť , veď „spať a jesť môžeme aj doma, a lacnejšie“.

O

A

Akceptovaná pripomienka

ÚV SR

Materiál, kap. 11, s. 35 - 36 
Opatrenie 3.1 OP KaHR – naznačuje v texte potreby, ktoré však nie sú vždy v súlade s výzvami v rámci opatrenia 3.1. Nekoncepčné riešenie výziev a investícií najmä do infraštruktúry ubytovacích zariadení formou NFP odporúčame aspoň v rámci zostávajúcich prostriedkov minimalizovať. Ideálne by tiež bolo revolvingové využívanie zdrojov, čo by bola pre SME v oblasti cestovného ruchu veľká pomoc. 

Odôvodnenie: nesúlad potrieb zistených výskumom a výziev v rámci opatrenia 3.1 OP KaHR, nedostatok kapitálu SME na rozvoj objektov a služieb v CR

O

ČA

Berieme to ako konštatovanie a doporučenie do budúcnosti.

ÚV SR

Materiál, kap. 13 
Prvý ods., s. 37 – poznamenávame, že využitím princípu pro rata by bolo možné financovať aj aktivity Bratislavského samosprávneho kraja (BSK), čo aj potvrdzujú skúsenosti niektorých iných operačných programov NSRR 

Odôvodnenie: potreba financovať aktivity aj v rámci Bratislavského samosprávneho kraja.

O

A

Berieme na vedomie.

KSK

K bodu 8.3 SEGMENTY TRHU 
Tabuľka: Hlavné produktové línie cestovného ruchu na Slovensku a cieľové trhy: 

Kúpele /tradičné) a wellness 
Návrh: navrhujeme doplniť k Regiónom Slovenska – Košický 
Odôvodnenie – Košický región - kúpele Štós , jediné klimatické kúpele na Slovensku, novovybudované wellness. 

Kultúra a história 
Návrh: navrhujeme doplniť k Regiónom Slovenska – mesto Košice a Dolnozemplínsky región 
Odôvodnenie – mesto Košice - EHKM 2013, pamiatková zóna mesta. Dolnozemplínsky región – drevené kostolíky, Ruská Bystrá (UNESCO) 

Aktívny odpočinok 
Návrh: navrhujeme doplniť k Regiónom Slovenska – Spišský 
Odôvodnenie – Spišský región – Medzinárodné lyžiarske stredisko Plejsy 

Zabav sa a odpočiň si 
Návrh: navrhujeme doplniť k Regiónom Slovenska – mesto Košice a Dolnozemplínsky región 
Odôvodnenie – mesto Košice – miesto pre eurovíkendy. Dolnozemplínsky región – Zemplínska Šírava, Jazero Vinné 

Pobyty v prírode a pri vode 
Návrh: navrhujeme doplniť k Regiónom Slovenska – Gemerský a Dolnozemplínsky región 
Odôvodnenie – Gemerský – NP Slovenský kras, unikátne krasové územie s jaskyňami (UNESCO) Dolnozemplínsky – CHKO Latorica, Karpatská bukové pralesy (UNESCO), Morské oko

Z

A

Pripomienky zapracované.

BSK

k dokumentu Marketingovej stratégie Slovenskej agentúry pre CR 2011-2013 
Pripomienky k Marketingovej stratégii Slovenskej agentúry pre CR 2011-2013 

Materiál č. : 12569/2011/SCR-18195-M - Marketingová stratégia Slovenskej agentúry pre cestovný ruch 2011 – 2013 
pripomienky: 
• Na str. 6 v úvode 1. vety odporúčam za slovom „ruch“ vložiť text „/ ďalej len „SACR“/“, ide o doplnenie textu o legislatívnu skratku pre túto organizáciu, ktorá sa ďalej v materiáli používa a nebola zavedená. 
• Na str. 7 v 4. zarážke textu časti „základné strategické dokumenty“ odporúčam v zátvorke uviesť z dôvodu presnosti aj dátum schválenia uvádzaného uznesenia vlády SR a slovo „schválenej“ uviesť v 1. páde. 
• Na str.8 v texte Vízie na konci za slovo „trhoch“ vložiť predložku „v“. 
• Na str. 12 v 3. odseku odporúčam uviesť presný názov zákona i jeho účinnosť – teda zákon č. 91/2010 Z. z. o podpore cestovného ruchu v znení zákona č. 556/2010 Z. z. účinného od 1. decembra 2011. 
• Na str. 13 odporúčam text 1. zarážky preformulovať tak, aby bol zrozumiteľný a bolo z neho zrejmé, čo je kľúčovou oblasťou do 1.12.2011, teda do účinnosti vyššie uvedeného zákona. 
• Na str. 13 v 3. zarážke už tu odporúčam bližšie špecifikovať „sekundárne trhy“, pretože ktoré krajiny sem asi patria je uvedené až na str. 24 materiálu. 
• Na str. 25 v 6. bode a na str. 28 v 3. odseku odporúčam slovo „incentívny“ nahradiť vhodným slovenským výrazom, keďže slovo „incentíva“ možno chápať ako motivácia, popud, pohnútka, podnet. Ide o to, aby aj laickej verejnosti bolo jasné, o akú formu cestovného ruchu ide. 
• Na str. 30 v 2. zarážke „partneri projektu“ odporúčam v zátvorke za slovo „ZMOS“ vložiť slová „ Únia miest Slovenska (príp. použiť skratku ÚMS a doplniť ju do zoznamu použitých skratiek), resp. obce a mestá“. Do kampane by sa mali zapojiť aj subjekty na miestnej úrovni, teda všetky obce mestá, pretože nie všetky sú členom ZMOS alebo ÚMS. 
• V tabuľkách, najmä z dôvodu maximálnej objektivity hodnotenia úrovne cestovného ruchu, odporúčam používať rovnaké časové obdobie, napr. roky 2000 až 2009, ktoré sa pri porovnávaní uvádzajú najviac. 

Všeobecne: 
Predložený materiál štruktúrou zodpovedá kritériám spracovania marketingovej stratégie, vychádzajúci z už platných programových a koncepčných dokumentov v oblasti cestovného ruchu. Je možné ho považovať za vhodný východiskový materiál pre tvorbu ďalších hlbších analýz, metód odhadovania , postupov plánovania a následnej spätnej väzby so zámerom nadobudnúť výraznú orientáciu na výsledky, efektívne využívanie dostupných finančných prostriedkov a najmä harmonizáciu výkonných zložiek. Len súhrn proaktívnych a systematických opatrení dokáže naplniť stanovené ciele a to nárast domáceho a aktívneho CR a príjmov z nich. Ciele uvedeného dokumentu sú stanovené odvážne najmä s ohľadom na postavenie a reálny stav podpory rozvoja turizmu na Slovensku. 

K bodu 3.2. Ciele 
Nie je úplne zrejmé, z čoho vychádza navrhnutý 2 – 3 % nárast, či na základe štatistickej alebo prognostickej metódy , či je percentuálny nárast odrazom celosvetových predpokladov rastu v korelácii k trhom Strednej Európy. 

K bodu 4.2. Súčasný stav cestovného ruchu na Slovensku 
V záujme poskytnutia reálneho pohľadu navrhujeme túto časť doplniť o odkaz na tabuľky a grafy v prílohe prípadne doplniť dostupné údaje v tabuľkách o relevantné vývojové grafy, tak aby textová časť uvedenej poskytovala jednoznačný a zrozumiteľný pohľad na vývoj a stav turizmu na Slovensku. Zároveň navrhujeme zaradiť dostupné údaje o organizovaných pobytoch, ktoré sú zároveň podkladom pre voľbu spôsobu komunikácie B2B/B2C. Navrhujeme zapracovať aj údaje satelitného zisťovania tokov v CR, ktoré by mali poskytovať obraz o prínose CR k národnej ekonomike SR. 

K bodu 4.4. Výsledky a závery posledných marketingových prieskumov 
Uvádzané zistenia v bode 4.4. navrhujeme presunúť do bodu 4.2. vzhľadom nato, že poznanie značky „Slovensko“ výrazne dotvára obraz súčasného stavu CR. Zároveň je účelné uviesť doplňujúce informácie k veľkosti a zloženiu vzorky respondentov, čo následne indikuje reprezentatívnosť výsledkov. 

K bodu 7. Cieľové trhy 
K uvedenému - príjazdová/ubytovacia štatistika ako východisko pre zaradenie krajín do cieľových trhov odporúčame brať do úvahy aj medzinárodné trendy a spotrebiteľské správanie jednotlivých trhov. 

K bodu 8.3. Segmenty trhu 
Uvedené segmenty patria výlučne do cieľovej skupiny obyvateľstvo. Doplniť materiál o ďalšiu úroveň, a to v cieľových skupinách, kam patria aj médiá a predajcovia. 
Nestotožňujeme sa so zaradením bodu Kongresový cestovný ruch ako súčasť MICE. V dôsledku odlišných potrieb, preferencií, rozhodovacích procesov firemnej klientely (corporate sector) ale tiež pre jedinečné – lobistické postupy v získavaní MICE obchodu navrhujeme túto formu turizmu plánovať osobitne. 

K bodu 9. Podpora rozvoja domáceho cestovného ruchu a k bodu 10. Komunikačná a propagačná stratégia 
Tieto body je by bolo vhodné prepracovať do väčších detailov, pokiaľ nie je v pláne spracovať samostatný dokument komunikačnej stratégie. S cieľom racionalizovať aktivity odporúčame prehodnotiť efektivitu navrhnutých aktivít vo vzťahu k menovaným trhom. 

K bodu 11. Synergia s čerpaním finančných prostriedkov zo ŠF EÚ 
V tomto bode navrhujeme hľadať prelínanie medzi aktivitami SACR a presnými a adresnými projektmi Opatrení 3.1., ale aj súvislosti s ostatnými Operačnými programami , s Programom cezhraničnej spolupráce, ktorá sa veľmi často zameriava práve na marketingové aktivity. 

K bodu 13. Vzťah marketingovej stratégie a financovania SACR 
Podľa nášho názoru nie je správne konštatovať „dostatočné“ financovanie, ktoré vzhľadom na procesnú náročnosť EÚ zdrojov je navyše pomalé a neumožňuje flexibilné reakcie na vzniknuté trhové situácie. 
V období financovania činnosti SACR výlučne zo zdrojov EU agentúra nemá isté a vopred garantované finančné zdroje na propagáciu a marketing hl. mesta SR Bratislavy a jeho kraja, teda najvýkonnejšieho regiónu SR v oblasti turizmu. Z pohľadu EU je síce Bratislavský kraj región z nadpriemerným HDP, ale z pohľadu práce SACR na cieľových trhoch (t. j. pri akvizícii potenciálnych turistov a návštevníkov) je toto konštatovanie irelevantné. Nie je možné agentúru stavať do situácie, že neustále zápasí s nedostatkom zdrojov v prípade aktivít smerovaných na propagáciu hlavného mesta a Bratislavského kraja. V rámci zákonných možností SACR je možné pre zlepšenie uvedenej situácie zahájiť vytvorenie systému „agentúrneho“ financovania, ktoré zaručí určitú nezávislosť od EÚ zdrojov a do budúcna základ pre čiastočné samofinancovanie organizácie.

O

A

Formálne pripomienky akceptované, zapracované do materiálu. 

K bodu 3.2 Ciele 

Navrhnutý nárast vychádza z prognostickej metódy. 

K bodu 4. 2 Súčasný stav cestovného ruchu na Slovensku 
Pripomienku berieme na vedomie, sú to podnetné pripomienky, ktoré sa budeme snažiť zapracovať do ďalších koncepčných materiálov. 

K bodu 4. 4 Výsledky a závery posledných marketingových prieskumov 
Akceptované 

K bodu 7. Cieľové trhy 
Akceptované 

K bodu 8.3 Segmenty trhu 
Akceptované 

K bodu 9. Podpora rozvoja domáceho cestovného ruchu a k bodu 10. Komunikačnáá a propagačná stratégia 
Akceptované, SACR má v pláne spracovať samostatný materiál k Jednotnej prezentácii Slovenska. 

K bodu 11. Synergia s čerpaním finančných prostriedkov zo ŠF EÚ 
Neprihliada sa, súhlasíme s pripomienkou avšak z dôvodu takmer úplného vyčerpania Opatrenia 3.1 nie je možné z časového hľadiska ovplyvniť túto skutočnosť, bola to koncepčná chyba pri alokovaní finančných prostriedkov bez prihliadnutia na marketingovú stratégiu SACR. 

K bodu 13. Vzťah marketingovej stratégie a financovania SACR 
Akceptované.